दिना थांथी
दीना थांथी, दिना थंथी या दिना थांती (तमिल: தினத்தந்தி; दैनिक तार), एक तमिल भाषा का दैनिक समाचार पत्र है। इसकी स्थापना 1942 में मदुरै में एस. पी. आदिथनार द्वारा की गई थी। दीना थंथी तमिल भाषा में छपने वाला भारत का सबसे बड़ा दैनिक है, इसके साथ ही यह भारत में छपने वाले सभी दैनिक समाचार पत्रों में नौवां सबसे बड़ा अखबार है। इसका प्रकाशन तमिलनाडु के 13 शहरों के अलावा बंगलौर, पुदुच्चेरी और मुंबई से भी किया जाता है। अखबार इसका अंतरराष्ट्रीय संस्करण कोलंबो और दुबई से भी छापता है।